CELEX: 62012CN0470
Language: mt
Date: 2012-10-19 00:00:00
Title: Kawża C-470/12: Talba għal deċiżjoni preliminari mressqa mill-Okresný súd ta’ Svidník (is-Slovakkia) fid- 19 ta’ Ottubru 2012 — Pohotovosť, s.r.o. vs Miroslav Vašuta

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/12
            
         Talba għal deċiżjoni preliminari mressqa mill-Okresný súd ta’ Svidník (is-Slovakkia) fid-19 ta’ Ottubru 2012 — Pohotovosť, s.r.o. vs Miroslav Vašuta
   (Kawża C-470/12)
   2013/C 46/21
   Lingwa tal-kawża: is-Slovakk
   
      Qorti tar-rinviju
   
   Okresný súd ta’ Svidník
   
      Partijiet fil-kawża prinċipali
   
   
      Rikorrenti: Pohotovosť, s.r.o.
   
      Konvenut: Miroslav Vašuta
   
      Domandi preliminari
   
   
               (1)
            
            
               L-Artikoli 6(1), 7(1) u 8 tad-Direttiva tal-Kunsill 93/13/KEE (1), tal-5 ta’ April 1993, dwar klawżoli inġusti f’kuntratti mal-konsumatur, moqrija flimkien mad-dispożizzjonijiet tal-Artikoli 47 u 38 tal-Karta tad-Drittijiet Fundamentali tal-Unjoni Ewropea għandhom jiġu interpretati fis-sens li jipprekludu dispożizzjoni tad-dritt nazzjonali bħall-Artikolu 37(1) u (3) tal-Kodiċi ta’ eżekuzzjoni li ma tippermettix lil assoċjazzjoni ta’ protezzjoni tad-drittijiet tal-konsumaturi tintervjeni fi proċedura eżekuttiva?
            
         
               (2)
            
            
               Fil-każ li r-risposta għall-ewwel domanda tkun fis-sens li l-imsemmija dispożizzjoni leġiżlattiva ma tmurx kontra d-dritt [tal-Unjoni], id-dispożizzjonijiet li jinsabu fl-Artikolu 37(1) u (3) tal-Kodiċi ta’ eżekuzzjoni għandhom jiġu interpretati fis-sens li ma jipprekludux qorti nazzjonali, skont l-Artikoli 6(1), 7(1) u 8 [tal-imsemmija direttiva] milli tirrikonoxxi lil assoċjazzjoni ta’ protezzjoni tad-drittijiet tal-konsumaturi l-kwalità ta’ intervenjenti fil-proċedura eżekuttiva?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288.